## Pravila o izmjenama i dopunama Pravila i općih uvjeta ugovaranja primarne, sekundarne i tercijarne razine zdravstvene djelatnosti i razine zdravstvenih zavoda za 2006. godinu

### NN 84/2006 (24.7.2006.), Pravila o izmjenama i dopunama Pravila i općih uvjeta ugovaranja primarne, sekundarne i tercijarne razine zdravstvene djelatnosti i razine zdravstvenih zavoda za 2006. godinu

# HRVATSKI ZAVOD ZA ZDRAVSTVENO OSIGURANJE

2012

Na osnovi
odredaba članka 88. Zakona o zdravstvenom osiguranju (»Narodne novine« broj
94/01., 88/02., 149/02., 117/03., 30/04., 177/04. i 90/05.), članka 295.
Zakona o obveznim odnosima (»Narodne novine« broj 35/05.) i članka 19.
Statuta Hrvatskog zavoda za zdravstveno osiguranje (»Narodne novine« broj
16/02., 24/02. i 58/03.) Upravno vijeće Hrvatskog zavoda za zdravstveno
osiguranje na 33. sjednici održanoj 13. srpnja 2006. godine donijelo je

## PRAVILA

### O IZMJENAMA I DOPUNAMA PRAVILA I OPĆIH UVJETA UGOVARANJA PRIMARNE, SEKUNDARNE I TERCIJARNE RAZINE ZDRAVSTVENE DJELATNOSTI I RAZINE ZDRAVSTVENIH ZAVODA ZA 2006. GODINU

Članak 1.

U Pravilima i
općim uvjetima ugovaranja primarne, sekundarne i tercijarne razine
zdravstvene djelatnosti i razine zdravstvenih zavoda za 2006. godinu
(»Narodne novine« broj 29/06., 36/06. i 49/06. – u daljnjem tekstu: Pravila
ugovaranja) članak 42. mijenja se i glasi:

»Članak 42.

Ustanova,
odnosno privatnik obvezni su osiguranim osobama Zavoda osigurati lijekove
utvrđene Listom lijekova Zavoda i zavojni materijal za potrebe kućnog
liječenja, odnosno zdravstvene njege, koji se mogu propisivati na recept u
skladu s Pravilnikom o načinu propisivanja, izdavanja i naplaćivanja
lijekova (»Narodne novine« broj 155/05. i 24/06.).

Ustanova,
odnosno privatnik isporučuju osiguranim osobama ortopedska i druga pomagala
utvrđena u stavku 3. ovog članka samo od isporučitelja ortopedskih i drugih
pomagala sa kojima je Zavod sklopio ugovor za isporuku tih pomagala u skladu
s člankom 102. stavkom 4. Pravilnika o uvjetima i načinu ostvarivanja prava
na ortopedska i druga pomagala (»Narodne novine« broj 25/05., 41/05.,
88/05., 125/05., 155/05., 24/06., 36/06. i 46/06. – u daljnjem tekstu:
Pravilnik) i koji su dali pisanu suglasnost za isporuku tih pomagala
osiguranim osobama putem ljekarni.

Ustanova,
odnosno privatnik u skladu s pisanom suglasnošću ugovornih isporučitelja iz
stavka 2. ovog članka mogu isporučivati osiguranim osobama Zavoda ortopedska
i druga pomagala koja su utvrđena u Popisu ortopedskih i drugih pomagala
koji je sastavni dio Pravilnika i to kako slijedi:

– štake, štap
i hodalice koja su u Popisu ortopedskih i drugih pomagala navedena od rednog
broja 282. do rednog broja 291.

– trbušni
pojasevi koji su u Popisu ortopedskih i drugih pomagala navedeni od rednog
broja 345. do rednog broja 349.

–
antidekubitalna pomagala koja su u Popisu
ortopedskih i drugih pomagala navedena pod rednim brojem 350. i 351.

– pokrivala za
rane koja su u Popisu ortopedskih i drugih pomagala navedena od rednog broja
354. do rednog broja 375.

– dojka i
grudnjak koji su u Popisu ortopedskih i drugih pomagala navedeni od rednog
broja 376. do rednog broja 378.

– pomagala za
probavni sustav koja su u Popisu ortopedskih i drugih pomagala navedena od
rednog broja 383. do rednog broja 414.

– pomagala za
urogenitalni sustav koja su u Popisu ortopedskih
i drugih pomagala navedena od rednog broja 415. do rednog broja 443.

–
inhalator koji je u Popisu ortopedskih i drugih
pomagala naveden pod rednim brojem 450.

– pomagala kod
šećerne bolesti koja su u Popisu ortopedskih i drugih pomagala navedena od
rednog broja 465. do rednog broja 469. i od rednog broja 478. do rednog
broja 490.

Ustanova,
odnosno privatnik obvezni su pomagala iz stavka 3. ovog članka isporučivati
prema cijenama utvrđenim u Popisu ortopedskih i drugih pomagala, a na osnovi
ovjerene potvrde o ortopedskim i drugim pomagalima iz članka 8. Pravilnika.

Popis
ugovornih isporučitelja koji su dali pisanu suglasnost za isporuku pomagala
iz stavka 3. ovog članka osiguranim osobama putem ljekarni sastavni je dio
ugovora sa ustanovom, odnosno privatnikom.

Popis
ortopedskih i drugih pomagala iz stavka 3. ovog članka, koji uz ostale
podatke o pomagalu iz Popisa ortopedskih i drugih pomagala obvezno sadrži i
podatak o proizvođaču/isporučitelju pomagala kao i šifru proizvođača,
sastavni je dio ugovora sa ustanovom, odnosno privatnikom.«

Članak 2.

U članku 44.
Pravila ugovaranja dodaje se novi stavak 2. koji glasi:

»Ustanova,
odnosno privatnik obvezni su na način propisan stavkom 1. ovog članka
dostavljati podatke unesene prilikom obrade potvrde o ortopedskim i drugim
pomagalima iz članka 42. stavka 3. ovih Pravila ugovaranja.«

Dosadašnji
stavak 2. postaje stavak 3.

Članak 3.

Ova Pravila
ugovaranja stupaju na snagu danom objave u »Narodnim novinama«.

Klasa:
025-04/06-01/234

Urbroj:
338-01-01-06-1

Zagreb, 13.
srpnja 2006.

Predsjednik

Upravnog vijeća Hrvatskog zavoda

za zdravstveno osiguranje

**prim****. Stjepan
Bačić, dr. med., v. r.**

Ostalo, NN 84/2006-2012